
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 793 


19 Ιουνίου 2003 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΚΑΡΙΠΕΙΟΝ ΙΔΡΥΜΑ ΜΕΛΕΤΩΝ ΜΑ- 
ΚΕΔΟΝΙΑΣ-ΘΡΑΚΗΣ» και κύρωση του οργανισμού 
αυτού. 1 

ΑΠΟΦΑΣΕΙΣ 

Υπαγωγή στις ρυθμίσεις του άρθρου 35 παρ. 1 περ. ε 
του Ν.2910/01 των αλλοδαπών διευθυντών, στελε¬ 
χών και λοιπών εν γένει εργαζομένων στις αεροπο¬ 
ρικές εταιρείες που λειτουργούν δυνάμει των δια¬ 
κρατικών συμφωνιών που έχουν κυρωθεί με τους Ν. 


2541/1997 και Ν. 3120/2003. 2 

Τροποποίηση του Υπηρεσιακού Οργανισμού ΕΛΤΑ... 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΚΑΡΙΠΕΙΟΝ ΙΔΡΥΜΑ ΜΕΛΕΤΩΝ ΜΑΚΕΔΟ- 
ΝΙΑΣ-ΘΡΑΚΗΣ» και κύρωση του οργανισμού αυτού. 

Ο ΠΡΟΕΔΡΟΣΤΗΣ 
ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις 9.439/4.9.2001 και 10279/5.7.2002 πράξεις της 
συμβολαιογράφου Θεσσαλονίκης Χριστίνας Φαρδή-Πα- 
νταζή με τις οποίες ο Αλέξανδρος Καρίπης του Αθανασί¬ 
ου σύστησε κοινωφελές ίδρυμα με την επωνυμία «ΚΑΡΙ- 
ΠΕΙΟΝ ΙΔΡΥΜΑ ΜΕΛΕΤΩΝ ΜΑΚΕΔΟΝΙΑΣ-ΘΡΑΚΗΣ» και 
με έδρα τη Θεσσαλονίκη. 

2. Τις διατάξεις των άρθρων: α) 95 και 98 του Α.Ν. 2039/ 
1939, β) 101 και 119του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 26.6.2002 γνωμοδότηση του Συμβουλίου 
Εθνικών Κληροδοτημάτων. 

4. Την 1100383/1330/Α0006/31.10.2001 κοινή απόφαση 
του Πρωθυπουργού και του Υπουργού Οικονομικών με 
την οποία ανατέθηκαν αρμοδιότητες στους Υφυπουρ¬ 
γούς Οικονομικών (ΦΕΚ 1485τ.Β'). 


Με πρόταση των Υπουργών Εθνικής Παιδείας και Θρη¬ 
σκευμάτων, Πολιτισμού και του Υφυπουργού Οικονομίας 
και Οικονομικών αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: «ΚΑΡΙΠΕΙΟΝ ΙΔΡΥΜΑ ΜΕΛΕΤΩΝ ΜΑΚΕ- 
ΔΟΝΙΑΣ-ΘΡΑΚΗΣ», η οποία έγινε από τον Αλέξανδρο Κα- 
ρίπη του Αθανασίου με τις 9439/4.9.2001 και 10279/ 
5.7.2001 πράξεις της συμβολαιογράφου Θεσσαλονίκης 
Χριστίνας Φαρδή-Πανταζή. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομίας και Οικονομικών, Εθνικής Παιδείας και 
Θρησκευμάτων και Πολιτισμού και διέπεται από τις διατά¬ 
ξεις των ανωτέρω συστατικών του πράξεων, του παρακάτω 
οργανισμού, του Α.Ν. 2039/1939 και των διαταγμάτων που 
εκδόθηκαν ή θα εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΚΑΡΙΠΕΙΟΝ ΙΔΡΥΜΑ ΜΕΛΕΤΩΝ ΜΑΚΕ- 
ΔΟΝΙΑΣ-ΘΡΑΚΗΣ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΚΑΡΙΠΕΙΟΝ 
ΙΔΡΥΜΑ ΜΕΛΕΤΩΝ ΜΑΚΕΔΟΝΙΑΣ-ΘΡΑΚΗΣ», που συστή- 
θηκε από τον Αλέξανδρο Καρίπη του Αθανασίου με τις 
9439/4.9.2001 και 10279/5.7.2001 πράξεις της συμβολαι¬ 
ογράφου Θεσσαλονίκης Χριστίνας Φαρδή-Πανταζή απο¬ 
τελεί νομικό πρόσωπο ιδιωτικού δικαίου και διέπεται από 
τις διατάξεις των ανωτέρω συστατικών πράξεων, του πα¬ 
ρόντος οργανισμού, του Α.Ν. 2039/1939 όπως κάθε φορά 
ισχύει ο Νόμος αυτός και των διαταγμάτων που εκδόθη¬ 
καν ή θα εκδοθούν σε εκτέλεση του Νόμου τούτου. 

2. Έδρα του ιδρύματος είναι η πόλη της Θεσσαλονίκης. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής θα απεικονίζεται σε μι¬ 
κρογραφία η περιοχή της Μακεδονίας και Θράκης. 



























11058 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 2 
Σκοπός 

Σκοποί του ιδρύματος είναι: 

1) Η δημιουργία βιβλιοθήκης, όπου θα συγκεντρωθούν 
όλα τα κινητά στοιχεία, που λεπτομερώς αναγράφονται 
στις συστατικές πράξεις, καθώς επίσης και οποιαδήποτε 
ή οσαδήποτε άλλα ήθελαν δωρηθεί ή διατεθεί από τρί¬ 
τους στο ίδρυμα. 

2) Η ανάπτυξη της αγάπης του ιστορικού και πολιτιστι¬ 
κού ενδιαφέροντος των περιοχών Μακεδονίας και Θρά¬ 
κης από τους αρχαιότατους χρόνους και μέχρι σήμερα 
και η δυναμική στο μέλλον παρουσία των αρχών αυτών, 
στις μείζονες αυτές περιοχές. 

3) Η συγκέντρωση, στις κτιριακές εγκαταστάσεις του 
ιδρύματος βιβλίων, περιοδικών και άλλων εντύπων, ει¬ 
κόνων, χαρτών και έργων τέχνης, που αναφέρονται σε 
πρόσωπα, πράγματα, τοπωνυμίες και ιστορικά γεγονό¬ 
τα των περιοχών της Μακεδονίας και Θράκης, δια ανα- 
ζητήσεως και συλλογής αυτών από τον μείζονα Ελλαδι- 
κό αλλά και τον διεθνή χώρο. 

4) Η διοργάνωση σεμιναρίων και συγκεντρώσεων επι¬ 
στημονικού ενδιαφέροντος, στην έδρα του ιδρύματος ή 
και οπουδήποτε στην Ελλάδα ή στο εξωτερικό, με θέμα, 
τη διάδοση και προώθηση των σκοπών του ιδρύματος. 

5) Η χορήγηση υποτροφιών και η απονομή βραβείων, 
σε άτομα επιστημονικού κύρους και ήθους, αποφοίτους 
ανωτάτων πανεπιστημιακών ιδρυμάτων ημεδαπής και 
χωρών της Ευρωπαϊκής Ένωσης για τη συγγραφή μο¬ 
νογραφιών και άλλων ιστορικών κειμένων και μελετών, 
αναφερομένων στις περιοχές Μακεδονίας και Θράκης 
καθώς και η οικονομική βοήθεια των ερευνητών. 

6) Η συγκέντρωση έργων αρχαίας, κλασικής, μέσης, πα¬ 
ραδοσιακής και σύγχρονης Μακεδονικής και Θρακικήςτέ- 
χνης, μεσκοπότη διάσωση, συντήρηση και προβολή τους. 

7) Η προώθηση της πολιτιστικής ανάπτυξης της Μακε¬ 
δονίας και Θράκης και του απανταχού Ελληνισμού, εκ 
των περιοχών αυτών και η συνεργασία μαζί τους. 

8) Η δημιουργία κύκλου ερευνητών και μελετητών της 
αρχαιολογίας, λαογραφίας, παλαιογραφίας, ιστορίας - το¬ 
πικής και τέχνης - των περιοχών Μακεδονίας και Θράκης. 

9) Η μετάφραση ιστορικών, θεολογικών και λογοτεχνι¬ 
κών έργων, που αναφέρονται στις μείζονες περιοχές 
Μακεδονίας - Θράκης. 

10) Η δημιουργία δικτύου επικοινωνίας και ανταλλα¬ 
γής πληροφοριών, ιδιαίτερα με τις χώρες της Ευρωπαϊ¬ 
κής Ένωσης. 

11) Η δημιουργία τυπογραφείου, για την εκτύπωση και 
παραγωγή όλων των προγραμμάτων του ιδρύματος και 
μόνο για τις ανάγκες αυτού και 

12) Η κατόπιν αποφάσεως του Διοικητικού Συμβουλί¬ 
ου προώθηση των σκοπών του ιδρύματος. 

Άρθρο 3 

Περιουσία - Πόροι 

Περιουσία του ιδρύματος αποτελούν: 

1) Αγροτεμάχιο συνολικής έκτασης είκοσι πέντε χιλιά¬ 
δων πεντακοσίων τετραγωνικών μέτρων «25.500 τ.μ.«πε¬ 
ρίπου, μετά διορόφου οικοδομήματος επιφάνειας χιλίων 
εξακοσίων πενήντα τετραγωνικών μέτρων «1.650 τ. μ.«πε¬ 
ρίπου που βρίσκεται επί των οδών Νυμφών και Ρόδων στο 
Πανόραμα Θεσσαλονίκης. 


2) Ακίνητο που βρίσκεται επί των οδών Φ. Δραγούμη 
αριθ.35β και Ολυμπιάδος στη Θεσσαλονίκη που αποτε- 
λείταιαπό ισόγειο, πρώτο, δεύτερο και τρίτο ορόφους, με 
τους όρους που αναφέρονται στις σχετικές συμβολαιο¬ 
γραφικές πράξεις. 

3) Οικόπεδο που βρίσκεται επί της οδού 26ης Οκτωβρί¬ 
ου αρ.70 στη Θεσσαλονίκη εμβαδού χιλίων επτακοσίων 
σαράντα επτά τετραγωνικών μέτρων «1.747 τ.μ.» μετά 
των επ’ αυτού χτισμάτων. 

4) Δύο διαμερίσματα των δευτέρου και τρίτου ορόφων 
πολυκατοικίας που βρίσκεται επί της οδού I. Τσιμισκή 
αρ.97 στη Θεσσαλονίκη. 

5) Δύο διαμερίσματα των τετάρτου και πέμπτου ορό¬ 
φων πολυκατοικίας, που βρίσκεται επί της οδού I. Τσιμι- 
σκή αρ.102 στη Θεσσαλονίκη. 

6) Διάφορα κινητά περιουσιακά στοιχεία που λεπτομε¬ 
ρώς αναφέρονται στις συστατικές πράξεις. 

Πόροι του ιδρύματος είναι: 

1) Τα εισοδήματα από την εκμετάλλευση των περιου¬ 
σιακών στοιχείων. 

2) Τα μισθώματα από την εκμίσθωση των κάτωθι ακινή¬ 
των και με τους όρους που αναφέρονται στις συστατικές 
πράξεις. 

α) οικοπέδου που βρίσκεται στην οδό Αντύπα εκτάσεως 
επτά χιλιάδων είκοσι τετραγωνικών μέτρων «7.020 τ.μ.». 

β) οικοπέδου που βρίσκεται στην κτηματική περιοχή Ευ¬ 
καρπίας εκτάσεως επτά χιλιάδων επτακοσίων τετραγωνι¬ 
κών μέτρων, «7.700 τ.μ.»περίπου. 

γ) οικοπέδου που βρίσκεται στην κτηματική περιοχή 
Ωραιοκάστρου στην τοποθεσία «Τούμπα Δαούτμπαλη» 
εκτάσεως τριών χιλιάδων τριακοσίων δέκα τριών τετρα¬ 
γωνικών μέτρων «3.313 τ.μ.». 

3) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

4) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση 

1. Το ίδρυμα διοικείται από επταμελές Διοικητικό Συμ¬ 
βούλιο που αποτελείται από τους: 

1) Αλέξανδρο Καρίπη του Αθανασίου, ως Πρόεδρο 

2) Γ εώργιο Καρίπη του Χρυσοστόμου, ως Γ ενικό Γ ραμ- 
ματέα και μετά το θάνατο του ιδρυτή Πρόεδρο του Διοι¬ 
κητικού Συμβουλίου του ιδρύματος. 

3) Εκάστοτε Οικονομικό Πατριάρχη Κωνσταντινουπό¬ 
λεως, ή αναπληρωτή του - πάντοτε ιερωμένο-που θα υπο¬ 
δεικνύεται από τον ίδιο μετά από σύμφωνη γνώμη του Δ.Σ. 
του ιδρύματος. 

4) έναν απόγονο της οικογένειας Βιδάλη - αδελφής του 
ιδρυτή. 

5) Γεώργιο Καλόγερό του Δημητρίου. 

Η θητεία των ανωτέρω μελών είναι ισόβια. 

6-7) Δύο μέλη που θα ορίζονται με απόφαση του Δ.Σ. 
του ιδρύματος, μετριετή θητεία. 

2. Τα μέλη του Διοικητικού Συμβουλίου ορίζουν με πρά¬ 
ξη τους, ανά τριετία έπειτα από ψηφοφορία, τον Πρόε¬ 
δρο, τον Αντιπρόεδρο, το Γ ενικό Γ ραμματέα και τον Τα¬ 
μία, με την επιφύλαξη της παραγράφου 1 του παρόντος 
άρθρου. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται για τον υπόλοιπο χρόνο 
της θητείας του μέλους που αντικαθίσταται με απόφαση 
των υπολοίπων μελών, σύμφωνα με τις διατάξεις των συ¬ 
στατικών πράξεων και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζειτακτικά κάθε τρεις 
μήνες και εκτάκτως όποτε το ζητήσει ο Πρόεδρος ή τρία (3) 
από τα μέλη του, με γραπτή αίτησή τους προς τον Πρόεδρο, 
πάντοτε όμως έπειτα από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τέσσερις συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται, όμως, οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικά, αποφασίζει για κά¬ 
θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση των σκοπών του, πά¬ 
ντοτε όμως σύμφωνα με τις διατάξεις των συστατικών 
πράξεων, του παρόντος οργανισμού του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102τουΑ.Ν. 2039/1939 και 
του από 20.12.1939 Βασιλικού Διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού και 
του παθητικού του ιδρύματος. 

β) Το Διοικητικό Συμβούλιο μπορεί να διορίζει ως Γενι¬ 
κό Διευθυντή του ιδρύματος πρόσωπο που να έχει προ¬ 
σόντα και πείρα στα θέματα που σχετίζονται με τους σκο¬ 


πούς του ιδρύματος και την εκπλήρωσή τους. Το Διοικη¬ 
τικό Συμβούλιο θα καθορίζει με απόφασή του τις αρμο¬ 
διότητες, τα καθήκοντά του, την αμοιβή του και τους άλ¬ 
λους όρους της υπηρεσίας του. 

γ) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας καιτις διατάξεις, γενικότε¬ 
ρα, της εργατικής νομοθεσίας. 

δ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

ε) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Εκτελεστική Επιτροπή 

Το Διοικητικό Συμβούλιο μπορεί να συνιστά από τα μέλη 
του ή και μη μέλη του τριμελή Εκτελεστική Επιτροπή, στην 
οποία μεταβιβάζει με απόφασή του ορισμένες από τις αρ- 
μοδιότητές του για ορισμένο χρονικό διάστημα και αναθέ¬ 
τει σ’ αυτήν την εκτέλεση συγκεκριμένου έργου ή έργων 
μέσα στα πλαίσια των οδηγιών που παρέχει σ’ αυτήν. 

Της Εκτελεστικής Επιτροπής προεδρεύει ο Πρόεδρος ή 
άλλο μέλος του Διοικητικού Συμβουλίου που ορίζει αυτός. 

Την ευθύνη όμως των πράξεών της φέρει ακέραια το 
Δ.Σ. του ιδρύματος. 

Άρθρο 7 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου τουλάχιστον πέντε (5) ημέρες πριν από τη συνεδρίαση. 

γ) Καταρτίζει, βοηθούμενος από το Γ ενικό Γ ραμματέα, 
την ημερήσια διάταξη των θεμάτων που θα συζητηθούν, 
την οποία και υπογράφει. Θέμα που δεν περιλαμβάνεται 
σε αυτήν δεν συζητείται, εκτός αν πρόκειται για επείγου¬ 
σα υπόθεση και συμφωνήσει γι’ αυτό η πλειοψηφία των 
παρόντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει άλατα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, το αρχαιότερο σε διορισμό μέλος του 
Διοικητικού Συμβουλίου. 

Άρθρο 8 

Αρμοδιότητες Γενικού Γραμματέα 

1. Ο Γενικός Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. Ο Γενικός Γραμματέας μπορεί, εφόσον κρίνεται αι¬ 
τιολογημένα απαραίτητο από το Διοικητικό Συμβούλιο 
(λόγω ειδικών συνθηκών), να βοηθείται από υπάλληλο 
του ιδρύματος, την ευθύνη όμως γιατις ενέργειες τούτου 
φέρει πάντοτε ο ίδιος. 

3. Το Γενικό Γραμματέα, όταν απουσιάζει ή κωλύεται, 
αναπληρώνει άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 9 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 10 

Επιλογή και ανακήρυξη υποτρόφων. 

1. Δικαίωμα υποτροφίας έχουν άτομα επιστημονικού 
κύρους και ήθους απόφοιτοι ανωτάτων πανεπιστημιακών 
ιδρυμάτων ημεδαπής και χωρών της Ευρωπαϊκής Ένω¬ 
σης που επέδειξαν επιμέλεια και ενασχόλησης σχετικά με 
τη συγγραφή μονογραφιών και άλλων ιστορικών κειμέ¬ 
νων και μελετών αναφερομένων στις περιοχές της Μακε¬ 
δονίας και Θράκης. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις των συστατι¬ 
κών πράξεων του ιδρύματος, του παρόντος οργανισμού 
του Α.Ν. 2039/1939 και του από 18.8.1941 Καν. Δ/τος 
(ΦΕΚ286 Α'). 


Άρθρο 11 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις των συστατικών πρά¬ 
ξεων του ιδρύματος, του άρθρου 54 του Α.Ν. 2039/ 1939 
καιτου άρθρου 28του από 18.8.1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 23, 24, 26 και 27 
του από 18.8.1941 Καν. Δ/τος (ΦΕΚ286Α'). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις των συστατικών πράξεων του ιδρύματος καιτου άρ¬ 
θρου 29 του παραπάνω Κανονιστικού Διατάγματος, οι 
οποίες διαπιστώνονται με πράξη του Διοικητικού Συμ¬ 
βουλίου του ιδρύματος, που έχει υποχρέωση να παρακο¬ 
λουθεί την όλη πορεία των σπουδών των υποτρόφων και 
να αξιώνει απ’ αυτούς την υποβολή, κάθε έτος, αποδει¬ 
κτικών στοιχείων της επίδοσής τους. 

Άρθρο 12 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. Κατ’εξαίρεση, η 
πρώτη διαχειριστική περίοδος αρχίζει από την ημέρα της 
δημοσίευσης στην Εφημερίδα της Κυβέρνησης του σχε¬ 
τικού προεδρικού διατάγματος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 καιτου από 20.12.1939 σχετικού βα¬ 
σιλικού διατάγματος (ΦΕΚ552, τ.Α'). 

Άρθρο 13 
Βιβλία και Στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο, στο οποίο καταχωρούνται τα ονό¬ 
ματα των υποτρόφων, η σχολή που φοιτούν, ο χρόνος και 
το ποσό της υποτροφίας κάθε υποτρόφου και τα λοιπά 
στοιχεία, τα οποία ορίζονται από τις διατάξεις του άρ¬ 
θρου 34 του από 18.8.1941 κανονιστικού διατάγματος. 

ε) Βιβλίο - μητρώο χορήγησης βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι- 

βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσηςτων σκοπών του. 

Άρθρο 14 

Τροποποίηση Οργανισμού 

Ο οργανισμόςτου ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 15 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Ελληνικό Δη¬ 
μόσιο, για την εκτέλεση του ιδίου σκοπού. 

Στους Υπουργούς Εθνικής Παιδείας και Θρησκευμά¬ 
των, Πολιτισμού και στον Υφυπουργό Οικονομίας και Οι¬ 
κονομικών αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 27 Μαΐου 2003 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ.ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 

ΠΟΛΙΤΙΣΜΟΥ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

ΑΠΟΦΑΣΕΙ Σ 

Αριθ. Φ.οικ.63574/11037/03 (2) 

Υπαγωγή στις ρυθμίσεις του άρθρου 35παρ. 1 περ. ετου 
Ν.2910/01 των αλλοδαπών διευθυντών, στελεχών και 
λοιπών εν γένει εργαζομένων στις αεροπορικές εται¬ 
ρείες που λειτουργούν δυνάμει των διακρατικών συμ¬ 
φωνιών που έχουν κυρωθεί με τους Ν. 2541/1997 και 
Ν. 3120/2003. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ- 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 35 § 1 περ. ε του Νόμου 
2910/2001 «Είσοδος και παραμονή αλλοδαπών στην Ελ¬ 
ληνική Επικράτεια. Κτήση της ελληνικής ιθαγένειας με πο¬ 
λιτογράφηση και άλλες διατάξεις» (ΦΕΚ91/Α/2.5.2001), 

2. τις διατάξεις του Ν. 2541/1997 «Κύρωση της συμφω¬ 
νίας Αεροπορικών Μεταφορών μεταξύ της Κυβέρνησης 
της Ελληνικής Δημοκρατίας και της Κυβέρνησης Δημο¬ 
κρατίας του Ουζμπεκιστάν» (ΦΕΚ250/Α/15.12.1997), 

3. τις διατάξεις του Ν. 3120/2003 «Κύρωση της συμφω¬ 
νίας αεροπορικών Μεταφορών μεταξύ της Κυβερνήσης 
της Ελληνικής Δημοκρατίας και της Ομοσπονδιακής Κυ¬ 


βέρνησης της Ομοσπονδιακής Δημοκρατίας της Γιου- 
γκοσλαβίας» (ΦΕΚ 55/Α/4.3.2003), 

4. Την ΔΙΔΚ/Φ1/2/22875/31.10.2001 κοινή απόφαση του 
Πρωθυπουργού και του Υπουργού Εσωτερικών Δημ. Δι- 
οικ. & Αποκέντρωσης, για ανάθεση αρμοδιοτήτων του 
Υπουργού Εσωτερικών Δημ. Διοικ. & Αποκέντρωσης στον 
Υφυπουργό Λ. Παπαδήμα, που δημοσιεύτηκε στο «Φ.Ε.Κ. 
1480/τ.Β'/31.10.2001», 

5. Το γεγονός ότι από τις ρυθμίσεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Υπάγουμε στις ρυθμίσεις του άρθρου 35 παρ. 1 περ. ε 
του Ν.2910/01 τους αλλοδαπούς διευθυντές, στελέχη και 
λοιπούς εν γένει εργαζομένους στις αεροπορικές εται¬ 
ρείες που ορίζονται εκάστοτε από τις Κυβερνήσεις της 
Δημοκρατίας του Ουζμπεκιστάν και της Ομοσπονδιακής 
Δημοκρατίας Της Γιουγκοσλαβίας και λειτουργούν, δυ¬ 
νάμει των διακρατικών συμφωνιών που έχουν κυρωθεί με 
τους Ν. 2541/1997 (ΦΕΚ/Α/250) και Ν. 3120(ΦΕΚ/Α/55), 
αντιστοίχως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2003 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΑΣΦΑΛΙΣΕΩΝ 

Λ. ΠΑΠΑΔΗΜΑΣ Δ. ΡΕΠΠΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

X. ΒΕΡΕΛΗΣ 
-♦- 

(3) 

Τροποποίηση του Υπηρεσιακού Οργανισμού ΕΛΤΑ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΕΛΤΑ 
(Συνεδρίαση 1184/5.6.2003 θέμα 5ο) 

Αφού έλαβε υπόψη: 

α) το άρθρο 26 παραγρ. 2 του Ν. 2668/98 (ΦΕΚ 282/ 
Α/1998), β) τον Υπηρεσιακό Οργανισμό ΕΛΤΑ (ΦΕΚ548/Β/ 
11.5.2001), γ) το γεγονός ότι από τις διατάξεις αυτής της 
απόφασης δεν προκαλείται δαπάνη σε βάρος του Κρατι¬ 
κού Προϋπολογισμού, δ) την 9460/2.6.2003 εισήγηση της 
Δ/νσης Διοίκησης & Επικοινωνίας, τη σχετική προφορική 
εισήγηση του Διευθύνοντος Συμβούλου καθώς και τις 
απόψεις του Προέδρου και των μελών του, ύστερα από 
συζήτηση, αποφάσισε: 

Α.Την τροποποίηση του Άρθρου 8 «Προϊστάμενοι Υπη¬ 
ρεσιακών Λειτουργιών», ως ακολούθως: 

Άρθρο 8 

Προϊστάμενοι Υπηρεσιακών Λειτουργιών και Τίτλος Αυ¬ 
τών. 

1. Οι Προϊστάμενοι των Υπηρεσιακών Λειτουργιών επι¬ 
λέγονται και τοποθετούνται σ’ αυτές σύμφωνα με τις δια¬ 
τάξεις και τις διαδικασίες του Γενικού Κανονισμού Προ¬ 
σωπικού (Ε.Σ.Σ.Ε. Προσωπικού ΕΛΤΑ). 

2. Φέρουντο τίτλο του Διευθυντή οι Προϊστάμενοι: 

- Των Διευθύνσεων της Κεντρικής Υπηρεσίας. 

- Τ ων Περιφερειακών Διευθύνσεων. 

- Της Περιφερειακής Υπηρεσίας Επιστολικού Ταχυδρο¬ 
μείου Θεσσαλονίκης. 


ΥΦΥΠ. ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

ΑΠ. ΦΩΤΙΑΔΗΣ 

-Του Κέντρου Διαλογής Αθηνών και του Κέντρου Αερο¬ 
πορικού Ταχυδρομείου. 

- Των Κεντρικών Καταστημάτων. 

- Των Κεντρικών Μονάδων Διανομής. 

3. Φέρουν τον τίτλο Προϊστάμενου καιοιΔιευθύνοντες: 

- Τις Υπηρεσιακές Λειτουργίες εσωτερικής διάρθρωσης 
της Κεντρικής Υπηρεσίας. 

- Τις Υπηρεσίες Επιστολικού Ταχυδρομείου. 

- Τ ις Υπηρεσιακές Λειτουργίες εσωτερικής διάρθρωσης 
των Περιφερειακών Διευθύνσεων και των Υπηρεσιών Επι¬ 
στολικού Ταχυδρομείου. 

- Τις λοιπές Μονάδες Ταχυδρομικού Έργου. 

Β. Την τροποποίηση του Άρθρου 41 «Διάκριση των Μο¬ 
νάδων Ταχυδρομικού Έργου», ως ακολούθως: 

Άρθρο 41 

Διάκριση των Μονάδων Ταχυδρομικού Έργου 

1. Οι Μονάδες Ταχυδρομικού Έργου διακρίνονται σε: 

- Ταχυδρομεία (Μονάδες Συναλλαγής). 

- Ειδικές Μονάδες Παραγωγής. 

2. Ταχυδρομεία (Μονάδες Συναλλαγής) είναι οι Μο¬ 
νάδες Ταχυδρομικού Έργου που μετέχουν στην εκτέ¬ 
λεση όλου ή μέρους του ταχυδρομικού έργου. Διακρί- 
νονται σε Κεντρικά Καταστήματα που κατά κανόνα 
εδρεύουν σε πρωτεύουσα νομού, σε Καταστήματα και 
σε Κέντρα Εξυπηρέτησης Μεγάλων Πελατών. Επίσης 
με απόφαση του Διευθύνοντος Συμβούλου δύναται να 
συστήνονται Καταστήματα Προσωρινής Λειτουργίας 
για την εξυπηρέτηση εκτάκτων και πρόσκαιρων ταχυ¬ 
δρομικών αναγκών. 

3. Ειδικές Μονάδες Παραγωγής είναι οι Υπηρεσιακές 
Λειτουργίες που συστήνονται και λειτουργούν για την 
εξυπηρέτηση ειδικού ταχυδρομικού έργου. Διακρίνο- 
νται σε Κέντρα Διαλογής, Κεντρικές Μονάδες Διανομής 
και Μονάδες Διανομής. Όταν στις έδρες τους καθώς και 
στις έδρες των Νομών λειτουργούν Κέντρα Διαλογής, 
με απόφαση του Διευθύνοντος Συμβούλου μπορεί αυτά 
να αποτελούν με τις Μονάδες Διανομής ενιαίες Υπηρε¬ 
σιακές Λειτουργίες και θα υπάγονται στην αρμόδια Πε¬ 
ριφερειακή Διεύθυνση ή Υπηρεσία Επιστολικού Ταχυ¬ 
δρομείου. 

Γ. Την τροποποίηση του Άρθρου 42 «Διοικητική Υπαγω¬ 
γή των Μονάδων Ταχυδρομικού Έργου», ως ακολούθως: 

Άρθρο 42 

Διοικητική Υπαγωγή των 
Μονάδων Ταχυδρομικού Έργου. 

1. Τα Κεντρικά Καταστήματατου κάθε νομού υπάγονται 
απευθείας στις Περιφερειακές Διευθύνσεις του άρθρου 
34 του παρόντος Υπηρεσιακού Οργανισμού. 

Τα Καταστήματα υπάγονται στα εποπτεύοντα Κεντρικά 
Καταστήματα όπως εμφανίζονται στο Ονοματολόγιο των 
Μονάδων Ταχυδρομικού Έργου ΕΛΤΑ. 

Οι Ειδικές Μονάδες Παραγωγής υπάγονται ως εξής: 

Τα Κέντρα Διαλογής και οι Κεντρικές Μονάδες Διανο¬ 
μής του Ν. Αττικής υπάγονται στην Περιφερειακή Διεύ¬ 
θυνση Επιστολικού Ταχυδρομείου Αττικής. 

Τα Κέντρα Διαλογής και οι Κεντρικές Μονάδες Διανο- 
μήςτης υπόλοιπης χώρας, υπάγονται στην αντίστοιχη Πε¬ 
ριφερειακή Διεύθυνση ή Υπηρεσία Επιστολικού Ταχυ¬ 
δρομείου. 


Οι Μονάδες Διανομής υπάγονται στις Κεντρικές Μονά¬ 
δες Διανομής που τις εποπτεύουν ή απευθείας στην αντί¬ 
στοιχη Περιφερειακή Διεύθυνση ή Υπηρεσία Επιστολικού 
Ταχυδρομείου, όπως εμφανίζονται στο Ονοματολόγιο 
των Μονάδων Ταχυδρομικού Έργου ΕΛΤΑ. 

Μεταβολές σχετικά με την υπαγωγή των συνεστημένων 
Μονάδων Ταχυδρομικού Έργου και την κατηγορία που 
αυτές ανήκουν γίνονται με απόφαση του Διευθύνοντος 
Συμβούλου. 

Κάθε Μονάδα Ταχυδρομικού έργου (πλην των Κατα¬ 
στημάτων και των Μονάδων Διανομής) έχει δικό της Προ¬ 
ϋπολογισμό. 

Γ ιατις ανάγκες του παραπάνω Προϋπολογισμού οι ανά¬ 
γκες σε Προσωπικό, εξοπλισμό καθώς και το οικονομικό 
αποτέλεσμα των Καταστημάτων και Μονάδων Διανομής 
εμφανίζονται στον Προϋπολογισμό των Κεντρικών Κατα¬ 
στημάτων και των Κεντρικών Μονάδων Διανομής που τις 
εποπτεύουν. 

2. Το Κέντρο Αεροπορικού Ταχυδρομείου και η Υπηρε¬ 
σία Εκτελωνισμού Δεμάτων Πειραιά υπάγονται απευθεί¬ 
ας στη Διεύθυνση Διεθνούς Ταχυδρομείου. Η Υπηρεσία 
Εκτελωνισμού Δεμάτων Θεσσαλονίκης υπάγεται λει¬ 
τουργικά στη Διεύθυνση Διεθνούς Ταχυδρομείου, και δι¬ 
οικητικά στην Περιφερειακή Διεύθυνση Θεσσαλονίκης. 

3. Η διοικητική υπαγωγή των Κέντρων Εξυπηρέτησης 
των Μεγάλων Πελατών καθορίζεται με απόφαση του Δι- 
ευθύνοντος Συμβούλου. 

Δ. Τηντροποποίησητου Άρθρου 46 «Αρμοδιότητες Μο¬ 
νάδων Ταχ. Έργου», ως ακολούθως: 

Άρθρο 46 

Αρμοδιότητες Μονάδων Ταχυδρομικού Έργου. 

1. Αρμοδιότητες Μονάδων Συναλλαγής: 

- Εκτέλεση του έργου της παραγωγής και πώλησης στο 
κοινό (πελάτες) ταχυδρομικών υπηρεσιών και προϊόντων 
καθώς και πάσης φύσεως συναφών ή όχι με το ταχυδρο¬ 
μικό έργο υπηρεσιών και προϊόντων, σύμφωνα με τους 
ισχύοντες κάθε φορά κανονισμούς, εγκυκλίους, οδηγίες 
και κατευθύνσεις που τους παρέχονται από τα υπερκεί¬ 
μενα κλιμάκια. 

Εκτέλεση κάθε άλλου έργου που ανατίθεται σε αυτά με 
απόφαση του Διοικητικού Συμβουλίου-ΕΛΤΑ, του Διευθύ- 
νοντα Συμβούλου ή άλλων Οργάνων εξουσιοδοτημένων 
από αυτόν. 

- Χειρισμός κάθε θέματος για το όποιο τους δίδεται η 
αρμοδιότητα από Υπηρεσιακούς Κανονισμούς, αποφά¬ 
σεις Διοικητικού Συμβουλίου-ΕΛΤΑ, Διευθύνοντος Συμ¬ 
βούλου, Κεντρικών Υπηρεσιακών Λειτουργιών και της 
Προϊσταμένης Περιφερειακής Διεύθυνσης. 

2. Αρμοδιότητες Ειδικών Μονάδων Παραγωγής: 

- Εκτέλεση του ειδικού έργου που έχει ανατεθεί σε αυ¬ 
τές με την απόφαση σύστασής τους. 

- Εκτέλεση κάθε άλλου έργου που ανατίθεται σε αυτές 
με απόφαση του Διοικητικού Συμβουλίου-ΕΛΤΑ, του Δι- 
ευθύνοντα Συμβούλου ή άλλων Οργάνων εξουσιοδοτη¬ 
μένων από αυτόν. 

- Χειρισμός κάθε θέματος για το όποιο τους δίδεται η 
αρμοδιότητα από Υπηρεσιακούς Κανονισμούς, αποφά¬ 
σεις Διοικητικού Συμβουλίου-ΕΛΤΑ, Διευθύνοντος Συμ¬ 
βούλου, Κεντρικών Υπηρεσιακών Λειτουργιών και της 
Προϊσταμένης Περιφερειακής Διεύθυνσης ή Υπηρεσίας 
Επιστολικού Ταχυδρομείου. 

3. Αρμοδιότητες Υπηρεσιακών Λειτουργιών Εσωτερι¬ 
κής Διάρθρωσης των Μονάδων Ταχυδρομικού Έργου: 

Οι αρμοδιότητες κάθε Υπηρεσιακής Λειτουργίας εσω¬ 
τερικής διάρθρωσης των Μονάδων Ταχυδρομικού Έρ¬ 
γου καθορίζονται με απόφαση του Διευθύνοντα Συμβού¬ 
λου ή του εξουσιοδοτημένου από αυτόν οργάνου. 

Ε. Όπου στο κανονιστικό πλαίσιο του ΕΛΤΑαναφέρεται: 
α) Κεντρικά, Περιφερειακά ή Ταχυδρομικά Γραφεία εννο¬ 
ούνται Κεντρικά Καταστήματα ή Καταστήματα, β) Ταχυ¬ 


δρομικά Γ ραφεία Διανομής εννοούνται Κεντρικές Μονά¬ 
δες Διανομής ή Μονάδες Διανομής. 

ΣΤ. Την παροχή εξουσιοδότησης στο Διευθύνοντα Σύμ¬ 
βουλο για όλες τις ενέργειες που απαιτούνται για την υλο¬ 
ποίηση της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος του Διοικητικού Συμβουλίου 
ΑΘΑΝΑΣΙΟΣ ΔΗΜΗΤΡΑΚΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίΐρ: νννννν.θί.ςΐΓ - θ-ιτΐ3Π: \Λ/6βηΊ35ΐθΓ @ βΐ.ςι - 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ ·Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ουτο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































